Õpianalüütika
Õpianalüütika (ingl learning analytics) on koondnimetus andmeanalüütika rakendustele hariduse kontekstis. Õpianalüütika keskendub õppijaid, nende õpikeskkonda ja õppeprotsessi puudutavate andmete kogumisele, analüüsimisele ja visualiseerimisele, et õppimist paremini mõista, personaliseerida ja optimeerida. Õpianalüütikale rajas tee hariduslik andmekaeve (ingl educational data mining), mille puhul andmeanalüüs toimus üldjuhul retrospektiivse uuringu vormis.